UN ວ່າ ການສໍ້ລາດບັງຫລວງ ບັ່ນທອນ ການຕໍ່ສູ້ ຕ້ານຄວາມທຸກຈົນ ໃນທົ່ວຂົງເຂດເອເຊຍ
ສປຊ ເຕືອນວ່າ ເຖິງແມ່ນ​ໄດ້ມີການກ້າວໜ້າ ​ທາງເສດຖະກິດກໍຕາມ ​ແຕ່ພວກ​ລັດຖະບານ​ກໍ​​ຕ້ອງ​ໄດ້​ຫາ​ທາງແກ້ໄຂ​ ບັນຫາຄວາມແຕກໂຕນກັນ ດ້ານລາຍໄດ້.
ເຈົ້າໜ້າທີ່ອາວຸໂສທ່ານນຶ່ງຂອງອົງການສະຫະປະຊາຊາດກ່າວວ່າ ການສໍ້ລາດບັງຫລວງທີ່ມີຢູ່ທົ່ວຂົງເຂດເອເຊຍໃນເວລານີ້ ແມ່ນກໍາລັງບັ່ນທອນຄວາມພະຍາຍາມ ໃນການຕໍ່ສູ້ກັບ ຄວາມທຸກຈົນ ແລະລົດຜ່ອນຄວາມແຕກໂຕນກັນໃນດ້ານລາຍໄດ້ ທອງປານມີເລຶ່ອງນີ້ ມາສະເໜີທ່ານ ໃນການໃຫ້ສໍາພາດແບບກວມກວ້າງກັບວີໂອເ ເມື່ອໄວໆມານີ້ ດຣ ນໍລີນ ເຮເຊີ ເລຂາ ທິການຝ່າຍບໍລິຫານຂອງຄະນະກໍາມາທິການເສດຖະກິດແລະສັງຄົມແຫ່ງຂົງເຂດເອເຊຍ ປາຊິຟິກຂອງອົງການສະຫະປະຊາຊາດ ຫລື UNESCAP ກ່າວວ່າ ພວກປະເທດຕ່າງໆ ຈະຕ້ອງພາກັນລົງທຶນໃສ່ ໃນອັນທີ່ທ່ານນາງເອີ້ນວ່າ ການພິທັກປົກປ້ອງສັງຄົມເພື່ອຮັບປະ ກັນການເຕີບໂຕຂອງເສດຖະກິດໃນຂົງເຂດເອເຊຍ ທ່ານນາງ ດຣ Heyzer ກ່າວວ່າ: ເມື່ອໝໍ່ໆມານີ້ ທະນາຄານພັທະນາເອເຊຍ ຫລື ADB ໄດ້ຮຽກຮ້ອງໃຫ້ມີການປັບປຸງໃຫ້ ດີຂຶ້ນ ໃນດ້ານຄວາມຮັບຜິດຊອບຂອງລັດຖະບານ ທີ່ຖືວ່າເປັນສິ່ງສໍາຄັນແລະຈໍາເປັນທີ່ສຸດ ຢູ່ໃນເອເຊຍ ເພື່ອຄຸ້ມຄອງແລະຮັກສາສະຖຽນລະພາບທາງສັງຄົມແລະການເມືອງເອົາໄວ້ ທະນາຄານ ADB ກ່າວອີກວ່າ ການສໍ້ລາດບັງຫລວງທີ່ກໍາລັງຖີບຕົວສູງຂຶ້ນນັບມື້ນັ້ນ ແມ່ນ ແລເຫັນໄດ້ ຢູ່ໃນການຊຸດໂຊມລົງໃນຄຸນນະພາບ ແລະຄວາມໜ້າເຊື່ອຖື ຂອງບັນດາສະຖາ ບັນການເມືອງ ແລະເສດຖະກິດແຫ່ງຊາດຂອງປະເທດຕ່າງໆ ລາຍງານສະບັບນຶ່ງຂອງສະຖາບັນທະນາຄານໂລກ ໄດ້ເຕືອນເຖິງການຖອຍຫລັງໃນຄວາມ ຮັບຜິດຊອບ ແລະສະຖຽນລະພາບທາງການເມືອງໃນຂົງເຂດເອເຊຍໃນລະຫວ່າງປີ 2008 ແລະ 2009 ຕົວຢ່າງຢູ່ໃນປະເທດອິນເດຍ ທະນາຄານໂລກພົບເຫັນວ່າ ໃນຈໍານວນງົບປະ ມານຂອງລັດຖະບານທີ່ອະນຸມັດໃຫ້ ສໍາລັບໂຄງການຕ່າງໆທີ່ກ່ຽວພັນກັບຄວາມທຸກຈົນນັ້ນ ແມ່ນມີພຽງ 40 ເປີເຊັນເທົ່ານັ້ນ ທີ່ໄປຮອດໄປເຖິງພວກຄົນທຸກຈົນແທ້ໆ ສ່ວນທີ່ເຫລືອນັ້ນ ແມ່ນສູນເສຍໄປ ຍ້ອນການບໍລິຫານທີ່ບໍ່ດີແລະການສໍ້ລາດບັງຫລວງ ດຣ ເຮເຊີ ເຕືອນວ່າ ເຖິງແມ່ນໄດ້ມີການກ້າວໜ້າດ້ານເສດຖະກິດຢູ່ໃນຂົງເຂດເມື່ອໝໍ່ໆມານີ້ ກໍຕາມ ແຕ່ພວກລັດຖະບານກໍຈໍາເປັນຕ້ອງໄດ້ຫາທາງແກ້ໄຂບັນຫາຄວາມແຕກໂຕນກັນດ້ານ ລາຍໄດ້ ທີ່ນັບມື້ຂະຫຍາຍກ້ວາງອອກນັ້ນ ຜ່ານການປັບປຸງພວກໂຄງການພິທັກປົກປ້ອງສັງ ຄົມໃຫ້ດີຂຶ້ນ ທ່ານນາງ ດຣ ເຮເຊີ ກ່າວວ່າ: ພວກນັກວິເຄາະດ້ານເສດຖະກິດກ່າວວ່າ ຂົງເຂດເອເຊຍປາຊິຟິກ ຖືວ່າເປັນຕົວຂັບດັນການ ເຕີບໂຕເສດຖະກິດໂລກທີ່ສໍາຄັນ ແຕ່ ດຣ ເຮເຊີກ່າວວ່າ ຂົງເຂດເອເຊຍຍັງປະເຊີນກັບສິ່ງ ທ້າທາຍຫລາຍຢ່າງຫລາຍອັນ ໃນການທີ່ຈະຮັບປະກັນໃຫ້ຜົນຮັບຈາກການເຕີບໂຕນັ້ນ ຖືກ ແບ່ງປັນກັນຢ່າງກວ້າງຂວາງ ທ່ານນາງ ດຣ ເຮເຊີ ກ່າວວ່າ: ໃນລາຍງານຜົນການສໍາຫລວດເສດຖະກິດທີ່ນໍາອອກເປີດເຜີຍເມື່ອໄວໆມານີ້ ອົງການ UNESCAP ທໍານາຍວ່າ ບັນດາເສດຖະກິດທີ່ກໍາລັງພັດທະນາແຫ່ງຂົງເຂດເອເຊຍ ຈະ ເຕີບໂຕຂື້ນຫລາຍກວ່າ 7 ເປີເຊັນໃນປີ 2011 ນໍາໜ້າໂດຍເສດຖະກິດຂອງຈີນແລະອິນ ເດຍ ທີ່ຄາດວ່າຈະມີການເຕີບໂຕ ໃນອັດຕາເກືອບເຖິງ 9 ເປີເຊັນ ແຕ່ລາຍງານກໍເວົ້າວ່າ ຍັງມີຄວາມເປັນຫ່ວງເລຶ່ອງສະພາວະເງິນເຟີ້ຢູ່ ຍ້ອນລາຄາອາຫານແລະພະລັງງານ ທີ່ກໍາ ລັງຖີບຕົວສູງຂຶ້ນນັບມື້ ທີ່ສົ່ງຜົນໃຫ້ພວກຄົນທຸກຈົນຕ້ອງຕົກເປັນຜູ້ທີ່ໄດ້ຮັບຄວາມເດືອດ ຮ້ອນຫລາຍທີ່ສຸດນັ້ນ